
ndelitate et homagio nobis factis non obstantibus ; ita quod
nobis in nullo intendant sed omnia quae gravamen nostrum
respiciunt faciant ac si in nullo nobis tenerentur, donee quod in
hac parte transgressum fuerit seu commissum satisfactione
congrua in statum debitum, secundum praedictarum ordina-
tionis et provisionis nostrae seu juramenti formam, fuerit
reformatum ; quo facto nobis sicut prius intendentes existant.
Et si aliquis alius de regno nostro contra praedicta venire seu
pacem et tranquillitatem regni nostri turbare praesumpserit,
seu nobis vel Edwardo filio nostro aut alicui alteri contra
praedicta vel aliquod praedictorum venientibus opem, con-
silium, consensum, vel auxilium quoquo modo praestiterit,
si hoc notorium fuerit aut de hoc per considerationem consilii
nostri et magnatum terrae nostrae convictus fuerit, de unanimi
assensu nostro, Edwardi filii nostri, comitum, baronum, et
communitatis regni nostri, provisum est et statutum quod
corpus ipsius, si inventum fuerit, capiatur ; alioquin a regno
nostro utlagetur : et sive inventus fuerit sive non, tarn ipse
quam haeredes sui imperpetuum exhaeredentur ; et de terris
et tenementis ipsorum fiat prout de terris eorurn qui de felonia
convicti sunt secundum leges et consuetudines regni nostri
fieri consuevit. Ad haec de unanimi assensu et voluntate
nostra, Edwardi filii nostri, praelatorum, comitum, baronum
et communitatis regni nostri concorditer provisum est, quod
cartae antiquae communium libertatum et forestae, com-
munitati regni nostri per nos dudum concessae, in quarum
violatores ad petitionem nostram sententia excommunicationis
dudum lata est et per sedem apostolicam specialiter confirmata,
necnon et omnes articuli de nostro et magnatum terrae nostrae
communi assensu dudum provisi, quos nuper apud Wigorniam
existentes per singulos comitatus sub sigillo nostro trans-
misimus, inviolabiliter observentur imperpetuum : ad quorum
observationem sacramento ad sancta Dei evangelia corporaliter
praestito sponte nos obligamus ; et omnes justiciaries, vice-
comites et quoscunque ballivos de regno nostro tarn nostros
quam aliorum simili sacramento volumus obligari, ita quod
nullus teneatur alicui ballivo obedire donee sacramentum
praestiterit. Et si quis contra cartas ipsas vel articulos prae-
dictos in aliquo venire praesumpserit, praeter perjurii reatum
et excommunicationis sententiam quae incurret, per considera-
tionem curiae nostrae grayiter puniatur ; salvo in praemissis
prout decet privilegio clericali. Et quia volumus quod haec